# Карл III (кароль Вялікабрытаніі)

|  |
| --- |
| Карл III (кароль Вялікабрытаніі) |
| манарх Вялікабрытаніі[d], манарх Аўстраліі[d], monarchy of Canada[d] і Новазэляндзкая манархія |
|  |
|   |
| Асабістыя зьвесткі |
| Імя пры нараджэньні | па-ангельску: *Prince Charles Philip Arthur George Windsor of Edinburgh* |
| Нарадзіўся | 14 лістапада 1948(1948-11-14)[…] (77 гадоў), * Ўэстмінстэр, Вялікі Лёндан, Ангельшчына, Вялікабрытанія
 |
| Нашчадкі | Ўільям, прынц Ўэйлскі[d][…] і Гары, герцаг Сасэскі[d][…] |
| Дынастыя | Віндзорская дынастыя[d] і Глюксбургі[d] |
| Сужэнец | Дыяна[d] і Каміла[d] |
| Бацька | Філіп, герцаг Эдынбурскі[d] |
| Маці | Лізавета II |
| Узнагароды |                                      RSPB Medal[d] (2011) мэдаль Альбэрта[d] (1985) сябра Каралеўскага літаратурнага таварыства[d]  Great Gold Medal of Masaryk University[d] (2010)    ганаровы доктар Каралеўскага коледжу музыкі[d] (1981) Каралеўскі сябра Каралеўскага таварыства[d] (9 лютага 1978)     Eckart Witzigmann Prize[d] (2010) Ahimsa Award[d] (2015) honorary doctor of the University of Otago[d] (1981) ганаровы доктар[d] (14 траўня 1982) |
| Сайт | royal.uk/the-king (анг.) |

**Карл III** (па-ангельску: *Charles III*; нар. 14 лістапада 1948 году) — кароль Вялікабрытаніі і 14 іншых сябраў Садружнасьці нацыяў. Успадкаваў пасад 8 верасьня 2022 году па сьмерці сваёй маці каралевы Лізаветы II. Карл ёсьць спадчыньнікам, які самы працяглы час знаходзіўся ў гэтым статусе ў брытанскай гісторыі. Таксама ён ёсьць самым узроставым чалавекам, які заняў брытанскі трон, што зрабіў у веку 73 гадоў.

Карл нарадзіўся ў Бэкінггэмскім палацы за часам панаваньня свайго дзеда караля Георга VI. Малому было ўсяго тры гады, калі ягоная маці ўзышла на трон у 1952 годзе, што адразу зрабіла Карлам першым спадкаемцам пасаду. У 1958 годзе ён атрымаў тытул прынца Ўэйлскага, але афіцыйную цырымонію зладзілі толькі ў 1969 годзе. Па сканчэньні школы ў Вялікабрытаніі, Карл правёў шэсьць месяцаў ва ўнівэрсытэцкім гарадку Джылонскай граматычнай школы ў штаце Вікторыі, Аўстралія. Атрымаўшы ступень бакаляўра мастацтваў у Кембрыдзкім унівэрсытэце, Карл меў служыць у Каралеўскіх вайскова-паветраных сілах і Каралеўскім вайскова-марскім флёце з 1971 па 1976 гады. У 1981 годзе ён ажаніўся з лэдзі Дыянай Спэнсэр, зь якой у яго былі два сыны — Ўільям і Гары. У 1996 годзе пара разжанілася пасьля таго, як кожны зь іх быў запрыкмечаны ў пазашлюбных адносінах. У 2005 годзе Карл абраўся шлюбам з сваёй шматгадовай каханкай Камілай Паркер Боўлз.

Як прынц Ўэйлскі, Карл выконваў афіцыйныя абавязкі ад імя каралевы Лізаветы II. Ён заснаваў моладзевую дабрачынную арганізацыю «Траст прынца» ў 1976 годзе, якая спансуе дабрачынныя арганізацыі, а таксама ён ёсьць заступнікам, прэзыдэнтам і сябрам больш чым 400 іншых дабрачынных арганізацыяў. Выступаў за захаваньне гістарычных будынкаў і важнасьць архітэктуры ў грамадзкім жыцьці. Зьяўляючыся крытыкам мадэрнізму ў архітэктуры, Карл працаваў над стварэньнем уласнага экспэрымэнтальным гораду, заснаваным на сваіх архітэктурных густах. Кароль ёсьць аўтарам альбо суаўтарам звыш 20 кніг. Ёсьць вядомым крытыкам ужываньня генэтычна мадыфікаванай ежы. Падтрымка ім гамэапатыі і іншай альтэрнатыўнай мэдыцыны выклікала розгалас і крытыку на ягоны адрас.

## Каранаваньне

6 траўня 2023 году адбылося каранаваньне Карла ІІІ на караля Вялікабрытаніі. Ён стаў 40-м манархам з 1066 году, якога каранавалі ў Ўэстмінстэрскім абацтве. Выправу з Букінгэмскага палацу на каралеўскай карэце з жонкай Камілай суправаджалі 200 вершнікаў. У парадзе з нагоды каранаваньня задзейнічалі 7000 вайскоўцаў. Ва ўсіх урачыстасьцях узялі ўдзел 10 000 брытанскіх вайскоўцаў і звыш 400 жаўнераў і афіцэраў з 39 іншых краінаў. Пасьля 2-гадзіннай службы і памазаньня караля з жонкай суправаджалі 4000 вайскоўцаў і музыкаў 19 вайсковых аркестраў. Шэсьце расьцягнулася на 1,5 км. У зваротны шлях Карл ІІІ накіраваўся ў параднай 7-мэтровай карэце з пазалочанага дрэва, якая важыла звыш 4-х тонаў і была вырабленая ў 1762 годзе.

## Крыніцы

## Вонкавыя спасылкі

* Старонка на афіцыйнай бачыне каралеўскай сям’і.